কমলা হ্যারিস। দেশের সমস্ত সংবাদমাধ্যমে এখন ছেয়ে গিয়েছে এঁর ছবি। কিন্তু, কে এই মহিলা? ইনি ভারতীয় বংশোদ্ভূত একজন মার্কিন নাগরিক। আর এই মুহূর্তে আমেরিকায় সদ্য সমাপ্ত প্রেসিডেন্ট নির্বাচনের ভোট গণনায় ক্যালিফোর্নিয়া থেকে সেনেটর পদে জেতা মহিলা ডেমোক্র্যাট প্রার্থী। বহুদিন ধরেই মার্কিন মুলুকে রাজনীতির সঙ্গে জড়িত কমলা। এর আগে ২০১১ সাল থেকে দু’দুবার ক্যালিফোর্নিয়ার অ্যাটর্নি জেনারেলও হয়েছেন। সেনেটর পদে জয়ের সঙ্গে সঙ্গে ২১ বছরের এক মিথকেও ভেঙেছেন কমলা। ক্যালিফোর্নিয়া থেকে তিনি প্রথম ভারতীয় বংশোদ্ভূত মহিলা এবং কালো চামড়ার সেনেটর। আমেরিকার মধ্যে কালো সেনেটরদের তালিকায় তিনি ষষ্ঠ প্রতিনিধি। কমলা সেনেটে বারবারা বক্সারের জায়গায় স্থান পাচ্ছেন। বারবারা বক্সার টানা দু’দশক সেনেট সদস্য থাকার পর ২০১৪ সালে অবসর নিয়েছেন। 

অ্যাটর্নি জেনারেল থাকার সময় কমলা হ্যারিস
কমলার মা শ্যামলা গোপালন আমেরিকায় গিয়েছিলেন বিজ্ঞান নিয়ে পড়তে। সেখানেই জামাইকার ছেলে ডোনাল্ডের সঙ্গে পরিচয় হয় শ্যামলার। দু’জনে বিয়েও করেন। কমলারও জন্ম এবং বেড়ে ওঠা ক্যালিফোর্নিয়ার অকল্যান্ডে। 
এদিকে কমলা হ্যারিস ছাড়াও আরও চার জন ভারতীয় বংশোদ্ভূত আমেরিকায় প্রেসিডেন্ট নির্বাচনে জয়ী হয়েছেন। এঁদের মধ্যে রয়েছেন বছর ৫১-র প্রমীলা জয়পাল। প্রথম ভারতীয় বংশোদ্ভূত মহিলা হিসেবে কংগ্রেসের প্রার্থী পদে জয়ী হয়ে এবার হাউস অফ রিপ্রেজেন্টেটিভস-এ যাচ্ছেন। মিসেস জয়পালও এবার হাউস অফ রিপ্রেজেন্টেটিভস-এ যাচ্ছেন। তিনি রাজা কৃষ্ণমূর্তির জায়গায় প্রতিনিধিত্ব করবেন। ক্যালিফোর্নিয়া থেকে আরও দুই ভারতীয় বংশোদ্ভূত রো খান্না এবং আমি বেরা হাউস অফ রিপ্রেজেন্টেটিভ-এ প্রতিনিধিত্ব করবেন।
আরও পড়ুন... 
মোদীর স্লোগান নিয়ে প্রেসিডেন্ট হলেন ট্রাম্প, আমেরিকায় ‘আচ্ছে দিন’! 
উপহার পাওয়া ২০টি আইফোন ৭ বিক্রি করে বাড়ি কিনলেন এই মহিলা!